Hillary Waugh

Hillary Baldwin Waugh (født 22. juni 1920 i New Haven, Connecticut, USA, død 8. desember 2008 i Torrington, Connecticut) var en amerikansk forfatter og pioner for politiromanen.

Waugh studerte kunst og musikk ved Yale University. Etter avsluttede studier vervet han seg i 1942 til United States Navy Air Corps. Han kvalifiserte seg som pilot, og tjenestegjorde inntil slutten av andre verdenskrig i Panama. Etter krigen arbeidet han som lærer i high school, avisredaktør og tegneserietegner. Han fikk på 1940-tallet utgitt tre romaner som ikke oppnådde noen særlig oppmerksomhet.

Etter å ha lest en bok om virkelige kriminalsaker, bestemte han seg i 1949 for å prøve å skrive en realistisk kriminalroman. I 1952 utga han Last Seen Wearing..., en tilsiktet nøktern og realistisk roman om en mordetterforskning på et oppdiktet college for kvinner. Romanen fikk i begynnelsen dårlige kritikker, men etter å ha blitt prist av blant andre Raymond Chandler og Julian Symons oppnådde den etterhvert stor suksess hos både lesere og kritikere. Boken regnes nå som en klassiker innen subgenren politiromaner. 

Hillary Waugh utga nesten 50 kriminalromaner. Han anses som en pioner på området politiromaner, men har også skrevet romaner innen andre subgenre som hardkokt krim og mysteriekrim. Waugh var i en periode president i Mystery Writers of America. Han skrev også under pseudonymene Elissa Grandower, Harry Walker og H. Baldwin Taylor. 

 Bibliografi 

 Oversettelser til norsk 
Norsk tittelOversetterUtgittOriginaltittelUtgittSov, min elskede, sov lengeGrethe Schøning1969Sleep Long My Love1959En engel i mitt husArne Moen1973The Shadow Guest1971Uskyld står for fallArne Mone1976Last Seen Wearing...1952Ung pike savnetKari Kemény1977Born Victim1962Den siste nattenPer Kristian Gudmundsen1979Finish Me Off1970Lett bytteTurid Gjerløw1980The Young Prey1969En hevner ved dørenThor Chr. Borch1981Madman at my Door1978Den tredje Mrs. D.Gro Siri Skjelfjord1981The Late Mrs. D1962Løp for livetFinn B.Larsen1981Run When I Say Go1969Neste offerFinn B. Larsen1981The Eight Mrs. Bluebeard1958Mannen i regnetTruls Hoff1981The Night it Rained1961Ren giftTrond O. Larsen1981Pure Poison1966Rik mann, død mannÅdne Goplen1983Rich Man, Dead Man1956

 Priser og utmerkelser 
 Svenska Deckarakademins Grand Master-diplom 1981
 Grand Master Award, Mystery Writers of America 1989

 Referanser 

 Eksterne lenker 
 Nekrolog i New York Times 27. desember 2008

Kategori:Krimforfattere fra USA
Kategori:Personer fra New Haven
Kategori:Fødsler i 1920
Kategori:Dødsfall i 2008